Ο **Κυριάκος Αμοιρίδης** (30 Σεπτεμβρίου 1957 – 26 Δεκεμβρίου 2016) ήταν Έλληνας διπλωμάτης που υπηρέτησε ως πρέσβης της Ελλάδας στη Λιβύη και τη Βραζιλία. Αναφέρθηκε ως αγνοούμενος στις 28 Δεκεμβρίου 2016 ενώ υπηρετούσε στη Βραζιλία και το πτώμα του βρέθηκε κοντά στο Ρίο ντε Τζανέιρο.

Καριέρα
-------

Ο Αμοιρίδης ξεκίνησε να εργάζεται στο Υπουργείο Εξωτερικών στην Αθήνα το 1985 και μεταφέρθηκε στο Υπουργείο Μακεδονίας-Θράκης στη Θεσσαλονίκη. Η πρώτη ξένη θέση ήταν στην Ελληνική Πρεσβεία στο Βελιγράδι της Γιουγκοσλαβίας το 1988.

Το 1993 άρχισε να εργάζεται στις Βρυξέλλες στη μόνιμη Αντιπροσωπεία της Ελλάδας στην Ευρωπαϊκή Ένωση. Επέστρεψε στην Ελλάδα το 1997 για να δουλέψει στο Τμήμα Ευρωπαϊκών Ξένων Υποθέσεων στο υπουργείο Εξωτερικών στην Αθήνα. 

Το 2000 μετακόμισε στη Βραζιλία και έγινε γενικός πρόξενος στο προξενείο της Ελλάδας στο Ρίο ντε Τζανέιρο. Τρία χρόνια αργότερα έγινε γενικός πρόξενος στο προξενείο της Ελλάδας στο Ρότερνταμ, στην Ολλανδία. 

Μετά από την επιστροφή στην Αθήνα το 2008, το 2012 τοποθετήθηκε πρέσβης της Ελλάδας στη Λιβύη. Το 2016 επιλέχθηκε να υπηρετήσει πρέσβης στη Βραζιλία και επέδωσε τα διαπιστευτήριά του στον πρόεδρο της Βραζιλίας Μικέλ Τεμέρ στις 25 Μαΐου 2016.

Προσωπική ζωή
-------------

Το 2004 παντρεύτηκε τη Φρανσουάζ ντε Σούζα Ολιβέιρα, υπήκοο Βραζιλίας και μαζί είχαν μια κόρη.

Θάνατος
-------

Ο Αμοιρίδης αναφέρθηκε ως αγνοούμενος κατά τις διακοπές του στο Ρίο ντε Τζανέιρο στο τέλος του Δεκεμβρίου 2016. Ακούστηκε για τελευταία φορά από το τηλέφωνό του στις 26 Δεκεμβρίου όταν έστειλε μήνυμα από το τηλέφωνό του. Η σύζυγός του Φρανσουάζ ανέφερε ότι αγνοείται δύο μέρες αργότερα υποστηρίζοντας ότι δεν μπορούσε να επικοινωνήσει μαζί του.

Στις 29 Δεκεμβρίου, η Βραζιλιάνικη αστυνομία ανέθεσε σε ομάδα ανθρωποκτονιών την έρευνα της εξαφάνισης του πρέσβη. Μερικές ώρες αργότερα εντοπίστηκε ένα πτώμα σε ένα καμένο αυτοκίνητο κάτω από έναν αυτοκινητόδρομο κοντά στη Νόβα Ιγκουασού. Το αυτοκίνητο νοικιάστηκε από τον Αμοιρίδη και το πτώμα θεωρήθηκε ότι πιθανόν είναι του πρέσβη.

Στις 30 Δεκεμβρίου, η Φρανσουάζ Αμοιρίδη και δύο άλλα άτομα συνελήφθησαν για τη σχέση τους με τη δολοφονία του πρέσβη. Για έναν από τους συλληφθέντες, τον στρατιωτικό αστυνομικό Σέρτζιου Μορέιρα υπήρχε η υποψία ότι είχε ερωτική σχέση με τη Φρανσουάζ και ομολόγησε τη δολοφονία. Ο ρόλος της συζύγου και του δεύτερου άνδρα παραμένει ασαφής. Η αστυνομία πιστεύει ότι δολοφονήθηκε σε ένα διαμέρισμα που ανήκε στον πρέσβη στο Νόβα Ιγκουάσου, όπου ζούσε το ζευγάρι και η κόρη τους για τις διακοπές των Χριστουγέννων. Κηλίδες αίματος βρέθηκαν σε έναν καναπέ στο διαμέρισμα.

Παραπομπές
----------

1. ↑  www.vancouversun.com/news/world/police+find+body+burned+after+greek+ambassador+brazil+goes/12613997/story.html. Ανακτήθηκε στις 31  Δεκεμβρίου 2016.
2. ↑  «Military police officer confesses to murder of Greek ambassador». *BNO News*. 30 December 2016.. Ανακτήθηκε στις 30 December 2016.
3. 1 2  Biography on Greek embassy website
4. ↑  «Itamaraty Brazil on Twitter». Ανακτήθηκε στις 4 Ιανουαρίου 2017.
5. ↑  «Greek Ambassador Kyriakos Amiridis missing in Rio de Janeiro». *BNO News*. 29-12-2016. Αρχειοθετήθηκε από το πρωτότυπο στις 2016-12-30.. Ανακτήθηκε στις 29-12- 2016.
6. ↑  «Brazilian police believe body found in Rio is missing Greek ambassador Kyriakos Amiridis». *The Sydney Morning Herald*. 30-12-2016.. Ανακτήθηκε στις 30-12-2016.
7. ↑  «Brazilian police suspect 'crime of passion' in Greek ambassador's death». *Deutsche Welle*. 30-12-2016.. Ανακτήθηκε στις 30-12-2016.
8. ↑  «Military police officer confesses to murder of Greek ambassador». *BNO News*. 30-12-2016.. Ανακτήθηκε στις 30 December 2016.
9. ↑  «Military police officer confesses to murder of Greek ambassador». *BNO News*. 30-12-2016.. Ανακτήθηκε στις 30 December 2016.
10. ↑  «Brazil police detain wife of murdered Greek ambassador Amiridis». *BBC News*. 30-12-2016.. Ανακτήθηκε στις 30-12-2016.